
Uznesenie Krajský súd v Bratislave v právnej veci navrhovateľa V. Q., O. O. XX/B, O. proti odporkyni Sociálnej poisťovni ústredie, Ul. 29. augusta č. 8-10, Bratislava o invalidný dôchodok takto
r o z h o d o l :
Súd konanie zastavuje.
Žiaden z účastníkov nemá právo na náhradu trov konania.
o d ô v o d n e n i e :
Navrhovateľ svojím návrhom zo dňa 15.7.2015 žiadal preskúmať rozhodnutie odporkyne číslo XXX XXX XXXX X zo dňa 16.6.2015, ktorým odporkyňa rozhodla, že priznaním invalidného dôchodku podľa § 70 ods. 1 zákona č. 461/2003 Z.z. o sociálnom poistení v znení neskorších predpisov od 24. februára 2015 v sume 153,60 eur mesačne navrhovateľovi súčasne podľa § 263a ods. 5 zákona č. 461/2003 Z.z. v znení zákona č. 529/2006 Z.z. zaniká o 24. júla 2015 nárok na doteraz vyplácaný invalidný dôchodok, ako aj na invalidný dôchodok, na ktorý navrhovateľovi vznikol nárok od 24. februára 2015 podľa § 263 ods. 1 zákona č. 461/2003 sociálnom poistní v znení zákona č. 310/2006 Z.z. a podľa § 37 ods. 3 zákona č. 100/1988 Zb. o sociálnom zabezpečení v znení neskorších predpisov v sume 110,60 eur mesačne (podľa posudku posudkového lekára Sociálnej poisťovne pobočka Bratislava zo dňa 24.2.2015 navrhovateľ bol od 24.2.2015 uznaný čiastočne invalidným podľa § 37 ods. 3 písm. b) zákona č. 100/1988 Zb. o sociálnom zabezpečení v znení neskorších predpisov a za invalidného podľa § 71 ods. 1 zákona č. 461/2003 Z.z. o sociálnom poistení v znení neskorších predpisov s mierou poklesu schopnosti vykonávať zárobkovú činnosť 50%).
Odporkyňa vydala rozhodnutie číslo XXX XXX XXXX X - I. zo dňa 1.12.2015, ktorým zrušila napadnuté rozhodnutie číslo XXX XXX XXXX X zo dňa 16.6.2015, pretože podľa výroku posudkového lekára Sociálnej poisťovne ústredie, vysunuté pracovisko Bratislava z dňa 11.11.2015 navrhovateľ je naďalej invalidný podľa § 29 ods. 3 zákona č 461/2003 Z.z. zákona č. 100/1988 Zb. v znení zákona č. 194/1994 Z.z. a zákona č. č. 107/1999 Z.z. a zároveň od 17. decembra 2008 invalidný podľa § 71 ods. 1 zákona č. 461/2003 Z.z. o sociálnom poistení s mierou poklesu schopnosti vykonávať zárobkovú činnosť 75% a navrhovateľovi naďalej patrí invalidný dôchodok v sume 283,70 eur mesačne, čím navrhovateľovi celkom vyhovela.
Súd podľa § 250o O.s.p. konanie zastavil.
O trovách konania súd rozhodol podľa § 246c a § 146 ods. 1 písm. c) O.s.p.
Poučenie:
Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

